Arkkitehti Olli Lehtovuori katselee asuintaloja Helsingin Vallilan uudella Konepaja-alueella tyytyväisenä.

”Tässä on Helsingin henkeä, alue on harmoninen ja elävä. Tätä ilkeäisi näyttää ulkomaalaisillekin”, hän sanoo.

Lehtovuori on juuri palannut Wienistä, missä hän oli tutustumassa suosikkikaupunkinsa arkkitehtuuriin. 86 vuoden ikä ei estä häntä lähtemästä yksin reissuun.